**Dopune**

**Popisa isprava i službenih obrazaca u 2021.**

Sukladno obvezi kontinuiranog ažuriranja *Popisa isprava i službenih obrazaca* koji je sastavni dio *Odluke o ispravama i službenim obrascima* čiji su sadržaji, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), navodimo dopune važećeg Popisa isprava i obrazaca.

**Ministarstvo unutarnjih poslova**

 Zakonom o izmjenama i dopunama Zakona o osobnoj iskaznici (Narodne novine, broj 144/20) osigurava se provedba Uredbe (EU) 2019/1157 Europskog parlamenta i Vijeća od 20. lipnja 2019. o jačanju sigurnosti osobnih iskaznica građana Unije i boravišnih isprava koje se izdaju građanima Unije i članovima njihovih obitelj koji ostvaruju pravo na slobodno kretanje (Tekst značajan za EGP) (SL L 188, 12. 7. 2019).

Ministarstvo nadležno za unutarnje poslove kontaktna je točka za provedbu Uredbe iz članka 1.a ovoga Zakona.

 Sukladno odredbi članka 1. stavka 1. Zakona o osobnoj iskaznici (Narodne novine, br. 62/15, 42/20 i 144/20) osobna iskaznica je elektronička javna isprava kojom hrvatski državljanin dokazuje identitet, hrvatsko državljanstvo, spol, datum rođenja i prebivalište u Republici Hrvatskoj.

Zakon o izmjenama i dopunama Zakona o osobnoj iskaznici (Narodne novine, broj 144/20) člankom 2. propisuje da „u osobnu iskaznicu u elektroničkom se obliku pohranjuju podaci iz članka 1. stavka 1. ovoga Zakona, prikaz lica nositelja osobne iskaznice i dva otiska prstiju u interoperabilnim digitalnim formatima (u daljnjem tekstu: biometrijski identifikatori) te se mogu pohraniti identifikacijski certifikat i potpisni certifikat, kao i podaci iz članka 6. stavka 3. ovoga Zakona sukladno kojem Obrazac osobne iskaznice može sadržavati i prostor za upis podataka koji su nositelju osobne iskaznice određeni prema posebnim propisima“.

Slijedom navedenog, u Popis isprava i službenih obrazaca koji je sastavni dio Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (Narodne novine, br. 50/11, 119/11, 28/13, 96/13, 47/14, 61/15, 34/16, 17/17, 86/17 i 97/18), dodaju se isprave i obrasci kako slijedi:

|  |  |
| --- | --- |
| **Naziv isprave i službenog obrasca** | **Pravni izvor** |
| 1. Elektronička osobna iskaznica Republike Hrvatske druge generacije
2. Elektronička osobna iskaznica Republike Hrvatske druge generacije za osobe s navršenih 70 (sedamdeset) godina koja ne sadrži certifikate
3. Elektronička osobna iskaznica Republike Hrvatske druge generacije, ubrzani postupak
4. Elektronička osobna iskaznica Republike Hrvatske druge generacije, žurni postupak
 | Zakon o osobnoj iskaznici (Narodne novine, br. 62/15, 42/20 i 144/20) i Pravilnik o obrascima i evidenciji osobnih iskaznica te organizacijskim, tehničkim i sigurnosnim mjerama u postupku izdavanja osobnih iskaznica (Narodne novine, br. 63/15, 30/16, 70/18 i 86/21)  |